Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 587

2. A munkaterület rövid, jellemző leírása A bőrműves olyan vizuális képzettségű, rajzi-plasztikai ismeretekkel rendelkező szakember, aki bőrből készült használati és dísztárgyak, tárgyegyüttesek magas esztétikai színvonalon lévő tervezésével, valamint ezek elkészítésével foglalkozik. A tárgyakat kézműves módszerekkel készíti, de alkalmaz gépi eljárásokat is. Ismeri a kor követelményeinek megfelelő technológiákat a szakma kézműves területén és a rokon szakmákban, valamint a gyári eljárásokat. Alapos művészi, művészettörténeti ismeretekkel rendelkezik, ami képessé teszi tervezési és gyakorlati feladatok megoldására önálló vállalkozóként is, továbbá tanulmányai folytatására különböző művészeti főiskolákon, egyetemeken.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes